Բաց աստի, Վեհափառ Հայրապետը երէկ ընդունեց Երեւանի մօտ Ամերիկայի Միացեալ Նահանգներու դեսպան Ռիչըրտ Միլսը, որու դիւանագիտական առաքելութեան ժամկէտը աւարտին հասած է։ Վեհափառ Հայրապետը գոհունակութեամբ անդրադարձաւ ԱՄՆ-ի ժողովուրդի եւ իշխանութիւններու կողմէ Հայաստանին ցուցաբերուած մշտական զօրակցութեան։ Հայ-ամերիկեան յարաբերութիւններուն շուրջ դրական կարծիք յայտնելով՝ Նորին Սրբութիւնը գնահատեց անոնց ամրապնդման ու զարգացման ուղղութեամբ դեսպանին կողմէ ներդրուած ջանքերը։ Իր կարգին, Ռիչըրտ Միլսըն ալ ուրախութիւն յայտնեց Հայաստանի մէջ ծառայութիւն բերած ըլլալուն համար ու նշեց, որ պաշտօնը կը թողէ երկրի ապագային նկատմամբ մեծ յոյսերով։